T20 World Cup: ଅମ୍ପାୟାରଙ୍କ ଭୁଲ୍ ପରେ ବି ଫାଇନାଲରେ ପହଞ୍ଚି ପାରିଲାନି ପାକିସ୍ତାନ!
IPL Final - CSK vs KKR - CSK wins IPL 2021 title by beating KKR | ୧୯୨ ରନ୍ ଟାର୍ଗେଟକୁ ପିଛା କରିବାକୁ ବାହାରିଥିବା କେ.କେ.ଆର୍. ଦଳକୁ ଭାଗ୍ୟର କିଛି ସମର୍ଥନ ମିଳିଥିଲା । ଦ୍ୱିତୀୟ ଓଭରର ତୃତୀୟ ବଲରେ ଏମ୍.ଏସ୍. ଧୋନି ଭେଙ୍କଟେଶ ଆୟରଙ୍କ ଏକ ସହଜ କ୍ୟାଚ୍ ଛାଡ଼ିଦେଇଥିଲେ ।
CSK ଚତୁର୍ଥ ଥର ପାଇଁ ଆଇପିଏଲ୍ ଟାଇଟଲ୍ ଜିତିଛି, ତାହା ବି ଏମ୍.ଏସ୍. ଧୋନିଙ୍କ ଅଧିନାୟକତ୍ୱରେ । (ପି.ଟି.ଆଇ.)
Share this:
ଦୁବାଇଃ ଚେନ୍ନାଇ ସୁପର କିଙ୍ଗସ୍ ((Chennai Super Kings, CSK) ଆଇପିଏଲ୍ 2021 ଟାଇଟଲ୍ ଜିତିଛି । ଦଳ ଫାଇନାଲରେ କେ.କେ.ଆର୍.କୁ (କୋଲକାତା ନାଇଟ୍ ରାଇଡର୍ସ, Kolkata Knight Riders) ୨୭ ରନରେ ପରାସ୍ତ କରିଛି । CSK ଚତୁର୍ଥ ଥର ପାଇଁ ଆଇପିଏଲ୍ ଟାଇଟଲ୍ ଜିତିଛି, ତାହା ବି ଏମ୍.ଏସ୍. ଧୋନିଙ୍କ ଅଧିନାୟକତ୍ୱରେ । ଏହା ଅଧିନାୟକ ଭାବରେ ଧୋନିଙ୍କ ୩୦୦ତମ ମ୍ୟାଚ୍ ଥିଲା । ଏହା ସହିତ ଦଳ ୨୦୧୨ ଆଇପିଏଲ୍ ଫାଇନାଲରେ କେ.କେ.ଆର୍.ଠାରୁ ପରାଜୟର ପ୍ରତିଶୋଧ ବି ନେଇଛି (IPL final) ।
ପ୍ରଥମେ ବ୍ୟାଟିଂ କରି CSK ତିନି ୱିକେଟରେ ୧୯୨ ରନ୍ କରିଥିଲା । ଏହାର ଜବାବରେ କେ.କେ.ଆର୍. ଦଳ କେବଳ ୧୬୫ ରନ୍ ସ୍କୋର କରିପାରିଥିଲା । CSK ର ଓପନର୍ ଫାଫ୍ ଡୁ ପ୍ଲେସିସ୍ ୮୬ ରନର ଚମତ୍କାର ଇନିଂସ ଖେଳିଥିଲେ । ଟାର୍ଗେଟକୁ ପିଛା କରିବାକୁ ବାହାରିଥିବା କେ.କେ.ଆର୍. ଦଳକୁ ଭାଗ୍ୟର କିଛି ସମର୍ଥନ ମିଳିଥିଲା । ଦ୍ୱିତୀୟ ଓଭରର ତୃତୀୟ ବଲରେ ଏମ୍.ଏସ୍. ଧୋନି ଭେଙ୍କଟେଶ ଆୟରଙ୍କ ଏକ ସହଜ କ୍ୟାଚ୍ ଛାଡ଼ିଦେଇଥିଲେ । ଆୟର୍ ସେହି ସମୟରେ ଆଦୌ ରନ୍ ନ କରି ଖେଳୁଥିଲେ । ବୋଲର ଥିଲେ ଜୋସ୍ ହେଜଲଉଡ୍ ଓ ଦଳର ସ୍କୋର୍ ଥିଲା ମାତ୍ର ୬ ରନ୍ ।
ତା' ପରେ ଗିଲ୍ ଓ ଆୟର (୫୦) ପ୍ରଥମ ୱିକେଟ୍ ପାଇଁ ୧୦.୪ ଓଭରରେ ୯୧ ରନ୍ ଯୋଡି଼ଥିଲେ ଓ କେ.କେ.ଆର୍.କୁ ଏକ ଭଲ ସ୍ଥିତି ଦେଇଥିଲେ । ଆୟର୍ ୩୨ଟି ବଲର ସମ୍ମୁଖୀନ ହୋଇଥିଲେ । ସେ ପାଞ୍ଚଟି ଚୌକା ଓ ତିନିଟି ଛକ୍କା ମାରିଥିଲେ । ଆୟର ଏହି ସିଜିନର ଚତୁର୍ଥ ଅର୍ଦ୍ଧଶତକ ବି ହାସଲ କରିଥିଲେ ।
ଗୋଟିଏ ସମୟରେ କେ.କେ.ଆର୍.ର ସ୍କୋର୍ କୌଣସି ୱିକେଟ୍ ନ ହରାଇ ୯୧ ରନ୍ ଥିଲା । ଏକାଦଶ ଓଭରର ଚତୁର୍ଥ ବଲରେ ଶାର୍ଦ୍ଦୁଲ ଠାକୁର୍ ପ୍ରଥମେ ଆୟରଙ୍କୁ ଓ ସେହି ଓଭରର ଶେଷ ବଲରେ ନୀତୀଶ ରାଣାଙ୍କୁ (୦) ଆଉଟ୍ କରିଥିଲେ । ତା' ପରେ ପରବର୍ତ୍ତୀ ଓଭରରେ ହେଜଲଉଡ୍ ସୁନୀଲ ନରେନଙ୍କୁ (୨) ଆଉଟ୍ କରି କେ.କେ.ଆର୍.କୁ ତୃତୀୟ ଝଟକା ଦେଇଥିଲେ । ଦଳର ସ୍କୋର୍ ସେତେବେଳେ ୯୭ ରନ୍ ଥିଲା । ନରେନ୍ କିଛି ଆଶ୍ଚର୍ଯ୍ୟଜନକ କରିପାରି ନ ଥିଲେ ।
ଓପନର୍ ବ୍ୟାଟ୍ସମ୍ୟାନ୍ ଶୁଭମନ ଗିଲ୍ ୫୧ ରନ୍ ସ୍କୋର୍ କରିବା ପରେ ଦୀପକ ଚହରଙ୍କ ବଲରେ ଆଉଟ୍ ହୋଇଥିଲେ । ବାମହାତୀ ସ୍ପିନ୍ ବୋଲର୍ ରବିନ୍ଦ୍ର ଜାଡେଜା ପ୍ରଥମେ ୧୫ତମ ଓଭରରେ ଦୀନେଶ କାର୍ତ୍ତିକଙ୍କୁ (୯) ଓ ପରେ ଶାକିବ୍ ଅଲ୍ ହାସନଙ୍କୁ (୦) ଆଉଟ୍ କରି କେ.କେ.ଆର୍.କୁ ପଛକୁ ଠେଲି ଦେଇଥିଲେ । ରାହୁଲ ତ୍ରିପାଠୀ ବି ଶାରଦୁଲଙ୍କ ବଲରୁ ମାତ୍ର ୨ ରନ୍ କରି ଆଉଟ୍ ହୋଇଥିଲେ । କ୍ୟାପଟେନ୍ ମୋର୍ଗାନ ବି ବେଶୀ କିଛି କରିପାରି ନ ଥିଲେ । ସେ ମାତ୍ର ୪ ରନ୍ ସ୍କୋର୍ କରିଥିଲେ ଓ ହାଜେଲଉଡ୍ ତାଙ୍କୁ ଆଉଟ୍ କରିଥିଲେ ।
ମାଭି ୨୦ ରନ୍ ସ୍କୋର୍ କରିବା ପରେ ଶେଷ ଓଭରରେ ଆଉଟ୍ ହୋଇଥିଲେ । ଦଳ ୨୦ ଓଭରରେ ୯ ୱିକେଟ୍ ହରାଇ କେବଳ ୧୬୫ ରନ୍ ସ୍କୋର କରିପାରିଥିଲା । ଫର୍ଗୁସନ୍ ୧୮ ରନ୍ କରି ଅପରାଜିତ ରହିଥିଲେ । ଶାର୍ଦ୍ଦୁଲ ଠାକୁର ତିନିଟି ୱିକେଟ୍ ନେଇଥିଲେ ।
ଏହା ପୂର୍ବରୁ ଟସ୍ ହାରିବା ପରେ ଚେନ୍ନାଇ ସୁପର କିଙ୍ଗ୍ସ ବ୍ୟାଟିଂ କରିବାକୁ ଆସିଥିଲା । ଟିମକୁ ଋତୁରାଜ ଗାଇକୱାଡ଼ ଓ ଫାଫ୍ ଡୁ ପ୍ଲେସିସ ଏକ ଭଲ ଆରମ୍ଭ ଦେଇଥିଲେ । ଉଭୟ ୮.୧ ଓଭରରେ ପ୍ରଥମ ୱିକେଟ୍ ପାଇଁ ୬୧ ରନ୍ ଯୋଡି଼ଥିଲେ । ଋତୁରାଜ ୨୭ଟି ବଲରୁ ୩୨ ରନ୍ ସଂଗ୍ରହ କରିଥିଲେ ଓ ସୁନୀଲ ନରେନଙ୍କ ଦ୍ୱାରା ଆଉଟ୍ ହୋଇଥିଲେ । ତା' ପରେ ରବିନ୍ ଉଥାପ୍ପା (୩୧) ଭଲ ଖେଳିଥିଲେ । ସେ ୧୫ଟି ବଲର ସାମନା କରିଥିଲେ ଓ ତିନିଟି ଛକ୍କା ମାରିଥିଲେ । ସେ ବି ନରେନଙ୍କ ଶିକାର ହୋଇଥିଲେ । ସେ ଦ୍ୱିତୀୟ ୱିକେଟ୍ ପାଇଁ ୬୩ ରନ୍ ଭାଗିଦାରୀ କରିଥିଲେ ।
ଡୁ ପ୍ଲେସିସଙ୍କୁ ଏହି ମ୍ୟାଚରେ ୨ ରନ୍ ପାଇଁ ଜୀବନଦାମ ମିଳିଥିଲା । ତୃତୀୟ ଓଭରର ପ୍ରଥମ ବଲରେ ଦୀନେଶ କାର୍ତ୍ତିକ ଶାକିବଙ୍କ ବଲରେ ତାଙ୍କୁ ଷ୍ଟମ୍ପିଂ କରିବାରେ ବିଫଳ ହୋଇଥିଲେ । ୫୯ଟି ବଲରୁ ୮୬ ରନ୍ ସ୍କୋର କରିବା ପରେ ପ୍ଲେସିସ୍ ଇନିଂସର ଶେଷ ବଲରେ ଆଉଟ୍ ହୋଇଥିଲେ । ଏହା ତାଙ୍କର ଷଷ୍ଠ ଅର୍ଦ୍ଧଶତକ ଥିଲା । ଚଳିତ ସିଜନରେ ଉଭୟ ଡୁ ପ୍ଲେସିସ୍ ଓ ଋତୁରାଜ ୬୦୦ରୁ ଅଧିକ ରନ୍ କରିଛନ୍ତି । ସାତଟି ଚୌକା ଓ ତିନିଟି ଛକ୍କା ମାରିଛନ୍ତି । ମୋଇନ୍ ଅଲି ୨୦ଟି ବଲରୁ ୩୭ ରନ୍ କରି ଅପରାଜିତ ରହିଥିଲେ । ସେ ଦୁଇଟି ଚୌକା ଓ ତିନିଟି ଛକ୍କା ମାରିଥିଲେ । ନରେନଙ୍କ ବ୍ୟତୀତ ଶିବମ ମାଭି ଗୋଟିଏ ୱିକେଟ୍ ପାଇଥିଲେ । ଲକି ଫର୍ଗୁସନ୍ ଚାରି ଓଭରରେ ୫୬ ରନ୍ ଦେଇଥିଲେ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
